Document ID: 31980R2418

ΚΑΝΟΝΙΣΜΟΣ (ΕΟΚ) αριθ. 2418/80 ΤΗΣ ΕΠΙΤΡΟΠΗΣ της 18ης Σεπτεμβρίου 1980 περί κατατάξεως εμπορευμάτων στη διάκριση 87.02 Β II α) I αα) 22 του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου(1), όπως τροποποιήθηκε τελευταία από τον κανονισμό (ΕΟΚ) αριθ. 280/77(2), και ιδίως το άρθρο 3,
Εκτιμώντας:
ότι πρέπει να θεσπίζονται διατάξεις για την εξασφάλιση της ομοιόμορφης εφαρμογής της ονοματολογίας του Κοινού Δασμολογίου καθ' όσον αφορά την κατάταξη των αυτοκινήτων οχημάτων που ονομάζονται "dumpers"-
- συντιθεμένων από πλαίσιο πολύ βαρύ στο οποίο η ανάρτηση (suspension) των έξι τροχών με ελαστικά επίσωτρα συνδέεται ευθέως μέσω κυλίνδρων, από μία ανατρεπόμενη καρότσα στερεωμένη πάνω στο πλαίσιο και της οποίας το σύστημα αυτομάτου ανατροπής λειτουργεί δια του κινητήρος, από ένα μικρό θάλαμο οδηγήσεως και από έναν κινητήρα εσωτερικής καύσεως κυλινδρισμού 14 600 κυβικών εκατοστομέτρων με ένα κιβώτιο εννέα ταχυτήτων-
- μη φερόντων ούτε άξονα τροχών ούτε πεντάλι συμπλέκτου-
- παρουσιαζόντων τις ακόλουθες διαστάσεις και τεχνικά χαρακτηριστικά:
- μέγιστο μήκος: 7 772 χιλιοστόμετρα,
- μέγιστο πλάτος: 3 632 χιλιοστόμετρα,
- ύψος: 3 912 χιλιοστόμετρα,
- φορτίο μέγιστο: 31,8 τόννους,
- απόβαρο: 26,2 τόννους,
- ταχύτητα μεγίστη: περίπου 41 χιλιόμετρα την ώρα,
- ακτίνα στροφής: 15 200 χιλιοστόμετρα,
- κατασκευασμένων για τη μεταφορά χώματος, άμμου, αμμοχάλικου, λίθων ή άλλων παρεμφερών υλικών, είτε στα υπαίθρια εργοτάξια δρόμων, ποταμίων οδών, λιμενικών εγκαταστάσεων κλπ. είτε εντός ωφελίμου ακτίνος δράσεως 5 χιλιομέτρων μεταξύ των λατομείων και αυτών των εργοταξίων-
ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία με τον κανονισμό (ΕΟΚ) αριθ. 2130/80(4), προβλέπει στη διάκριση 87.02 Β II α) 1 αα) 22, τα ανατρεπόμενα αυτοκίνητα καλούμενα "dumpers", κυλινδρισμού ίσου ή ανωτέρου των 10 000 κυβικών εκατοστομέτρων, στη διάκριση 87.07 Γ II, τα αυτοκίνητα οχήματα των τύπων των χρησιμοποιουμένων εντός των εργοστασίων, των αποθηκών, των λιμένων, των αερολιμένων, δια της εις μικράς αποστάσεις μεταφοράν ή διακίνησιν των εμπορευμάτων (έτερα των ειδικώς κατασκευασμένων για τη μεταφορά των προϊόντων με ισχυρή ραδιενέργεια και έτερα των ιππηλάτων τετρατρόχων) μη εφοδιασμένων δια συστήματος ανυψώσεως της ιδίας των συσκευής φορτώσεως-
ότι οι προλεχθείσες αυτοκίνητοι άμαξαι, κατασκευασμένες για τη μεταφορά των υλικών κατασκευής στα υπαίθρια εργοτάξια ή μεταξύ των λατομείων και των εργοταξίων, διαφέρουν κατά την κατασκευή τους, το βάρος τους και τις διαστάσεις τους από εκείνες των τύπων που χρησιμοποιούνται εντός των εργοστασίων, των αποθηκών, των λιμένων, των αεροδρομίων, για τη μεταφορά σε μικρές αποστάσεις και δεν καλύπτονται, ως εκ του γεγονότος τούτου, ούτε από τη διατύπωση της κλάσεως 87.07 του Κοινού Δασμολογίου ούτε από τις επεξηγηματικές σημειώσεις της ονοματολογίας του Συμβουλίου Τελωνειακής Συνεργασίας αριθ. 87.07 πρώτο εδάφιο-
ότι τα ελαστικά επίσωτρα δια των οποίων τα προλεχθέντα αυτοκίνητα οχήματα είναι εξοπλισμένα έχουν πίεση περίπου 2 bar, η οποία θεωρείται ως ολίγον υψηλή και η οποία επιτρέπει στα οχήματα να κυκλοφορούν επί ασταθών εδαφών-
ότι, δια του μηχανικού εξοπλισμού τους και δια της εμφανίσεώς τους, τα προμνησθέντα αυτοκίνητα οχήματα παρουσιάζουν τα χαρακτηριστικά των ανατρεπομένων αυτοκινήτων των λεγομένων "dumpers" και προσφέρονται στο εμπόριο υπό την ονομασία αυτή-
ότι οι επεξηγηματικές σημειώσεις της ονοματολογίας του Συμβουλίου Τελωνειακής Συνεργασίας αριθ. 87.02 μέρος Β δεύτερο εδάφιο αριθ. 1 μνημονεύουν αυτοκίνητα οχήματα ισχυράς κατασκευής με ανατρεπόμενο κάδο, κατασκευασμένα για τη μεταφορά διαφόρων υλικών και εξοπλισμένα με τροχούς γεωργικού τύπου, δυνάμενα να κυκλοφορούν επί ασταθούς εδάφους όπως είναι τα ανατρεπόμενα οχήματα ή "dumpers"-
ότι οι επεξηγηματικές σημειώσεις της ονοματολογίας του Συμβουλίου Τελωνειακής Συνεργασίας αριθ. 87.07 μέρος I τίτλος Α τρίτο εδάφιο αποκλείουν από αυτή την κλάση τα ανατρεπόμενα οχήματα τα λεγόμενα "dumpers" και τα παραπέμπουν στην κλάση 87.02-
ότι, συνεπώς, συντρέχει λόγος να κατατάσσονται τα εν λόγω αυτοκίνητα οχήματα στη διάκριση 87.02 Β II α) 1 αα) 22 του Κοινού Δασμολογίου-
ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αυτοκίνητα οχήματα που ονομάζονται "dumpers":
- συντιθέμενα από πλαίσιο πολύ βαρύ στο οποίο η ανάρτηση (suspension) των έξι τροχών με ελαστικά επίσωτρα συνδέεται ευθέως μέσω κυλίνδρων, από μία ανατρεπόμενη καρότσα στερεωμένη πάνω στο πλαίσιο και της οποίας το σύστημα αυτομάτου ανατροπής λειτουργεί δια κινητήρος, από ένα μικρό θάλαμο οδηγήσεως και από έναν κινητήρα εσωτερικής καύσεως κυλινδρισμού 14 600 κυβικών εκατοστομέτρων με ένα κιβώτιο εννέα ταχυτήτων-
- μη φέροντα ούτε άξονα τροχών οχημάτων ούτε ποδομοχλό συμπλέκτου,
- παρουσιάζοντα τις ακόλουθες διαστάσεις και τεχνικά χαρακτηριστικά:
- μέγιστο μήκος: 7 772 χιλιοστόμετρα,
- μέγιστο πλάτος: 3 632 χιλιοστόμετρα,
- ύψος: 3 912 χιλιοστόμετρα,
- φορτίο μέγιστο: 31,8 τόννους,
- απόβαρο: 26,2 τόννους,
- ταχύτητα μεγίστη: περίπου 41 χιλιόμετρα την ώρα,
- ακτίνα στροφής: 15 200 χιλιοστόμετρα-
- κατασκευασμένα για τη μεταφορά χώματος, άμμου αμμοχάλικου, λίθων ή άλλων παρεμφερών υλικών, είτε στα υπαίθρια εργοτάξια δρόμων, ποταμίων οδών, λιμενικών εγκαταστάσεων κλπ. είτε εντός ωφελίμου ακτίνος δράσεως 5 χιλιομέτρων μεταξύ των λατομείων και αυτών των εργοταξίων,
υπάγονται, στο Κοινό Δασμολόγιο, στη διάκριση:
87.02. Άμαξαι αυτοκίνητοι, παντός κινητήρος, δια την μεταφοράν προσώπων (συμπεριλαμβανομένων και των δι' αυτοκινητιστικούς αγώνας τοιούτων ως και των ηλεκτροκινήτων λεωφορείων) ή εμπορευμάτων:
Β. Δια την μεταφοράν εμπορευμάτων:
II. Έτερα:
α) Μετά κινητήρος εκρήξεως ή εσωτερικής καύσεως:
1. Φορτηγά αυτοκίνητα μετά κινητήρος εκρήξεως κυλινδρισμού ίσου ή ανωτέρου των 2 800 κυβ. εκατοστ. ή μετά κινητήρος εσωτερικής καύσεως κυλινδρισμού ίσου ή ανωτέρου των 2 500 κυβ. εκατοστ.:
αα) Ανατρεπόμενα αυτοκίνητα καλούμενα "dumpers" κυλινδρισμού:
22. Ίσου ή ανωτέρου των 10 000 κυβ. εκατοστ.
Άρθρο 2
Ο παρών κανονισμός αρχίζει να ισχύει την τεσσαρακοστή δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 18 Σεπτεμβρίου 1980.

Labels: 3
8
1